Document ID: 31989R0920

*****
ΚΑΝΟΝΙΣΜΟΣ (ΕΟΚ) αριθ. 920/89 ΤΗΣ ΕΠΙΤΡΟΠΗΣ
της 10ης Απριλίου 1989
για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια και την τροποποίηση του κανονισμού αριθ. 58
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 789/89 (2), και ιδίως το άρθρο 2 παράγραφος 3,
Εκτιμώντας:
ότι ο κανονισμός αριθ. 58 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1730/87 (4) καθόρισε στο παράρτημα Ι/5 τους κοινούς κανόνες ποιότητας για τα καρότα·
ότι ο κανονισμός (ΕΟΚ) αριθ. 379/71 της Επιτροπής (5) καθόρισε τους κανόνες ποιότητας για τα εσπεριδοειδή·
ότι ο κανονισμός (ΕΟΚ) αριθ. 1641/71 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 1653/87 (7) καθόρισε τους κανόνες ποιότητας για τα επιτραπέζια μήλα και αχλάδια·
ότι παρατηρήθηκε εξέλιξη στην παραγωγή και το εμπόριο των προϊόντων αυτών, ιδίως όσον αφορά τις απαιτήσεις της χονδρικής αγοράς και της κατανάλωσης· ότι πρέπει να τροποποιηθούν οι κανόνες ποιότητας για να ληφθούν υπόψη οι νέες απαιτήσεις·
ότι οι κανόνες εφαρμόζονται σε όλα τα στάδια εμπορίας· ότι η μεταφορά σε μια μεγάλη απόσταση, η αποθήκευση για μια ορισμένη διάρκεια ή οι διάφορες επεξεργασίες τις οποίες υφίστανται τα προϊόντα μπορούν να έχουν σαν αποτέλεσμα ορισμένες αλλοιώσεις που οφείλονται στη βιολογική εξέλιξη των προϊόντων αυτών ή στη κατά το μάλλον ή ήττον αλλοιώσιμη φύση· ότι πρέπει να ληφθούν υπόψη οι αλλοιώσεις αυτές στην εφαρμογή των κανόνων στα στάδια του εμπορίου που ακολουθούν το στάδιο του αποστολέα· ότι τα προϊόντα της κατηγορίας «έξτρα» πρέπει να αποτελέσουν αντικείμενο ιδιαίτερα φροντισμένης διαλογής και συσκευασίας, πρέπει να ληφθεί υπόψη όσον αφορά τους κανόνες αυτούς μόνο η μείωση της φρεσκάδας και της σπαργής·
ότι για λόγους σαφήνειας και ασφάλειας του δικαίου καθώς και για τη διευκόλυνση των ενδιαφερομένων, πρέπει, με την ευκαιρία των νέων τροποποιήσεων της νομοθεσίας επί του θέματος, να προβούμε σε αναμόρφωση της εν λόγω νομοθεσίας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι κανόνες ποιότητας σχετικά με τα:
- καρότα του κωδικού ΣΟ ex 0706 10 00,
- εσπεριδοειδή,των κωδικών ΣΟ ex 0805 10, ex 0805 20, και ex 0805 30,
- επιτραπέζια μήλα και αχλάδια των κωδικών ΣΟ ex 0808 10 και ex 0808 20,
παρατίθενται αντιστοίχως στα παραρτήματα Ι, ΙΙ, ΙΙΙ.
Οι κανόνες αυτοί εφαρμόζονται σε όλα τα στάδια εμπορίας, με τους όρους που προβλέπονται από τον κανονισμό (ΕΟΚ) αριθ. 1035/72.
Εντούτοις, στα στάδια που έπονται εκείνου της αποστολής, τα προϊόντα μπορούν να παρουσιάσουν σε σχέση με τις προδιαγραφές των κανόνων:
- ελαφρά μείωση της φρεσκάδας και της σπαργής,
- για τα προϊόντα που κατατάσσονται σε κατηγορίες πλην της κατηγορίας «έξτρα», ελαφρές αλλοιώσεις που οφείλονται στη βιολογική εξέλιξή τους και στην μάλλον ή ήττον αλλοιώσιμη φύση τους.
Άρθρο 2
Ο κανονισμός (ΕΟΚ) αριθ. 58 τροποποιείται ως εξής:
- στο άρθρο 1 στον πίνακα η σειρά «ex 0701 Ζ ΙΙ» «καρότα» διαγράφεται,
- το παράρτημα Ι/5 διαγράφεται.
Άρθρο 3
Οι κανονισμοί (ΕΟΚ) αριθ. 379/71 και (ΕΟΚ) αριθ. 1641/71 καταργούνται.
Άρθρο 4
Ο παρών κανονισμός αρχίζει να ισχύει την 1η Ιουλίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Απριλίου 1989.

Labels: 7
3
17